จัดวันแรงงานแห่งชาติ คุ้มครองผู้บริโภคปี 59
เว็บไซต์จังหวัดอำนาจเจริญ,เมื่อเวลา 09.00 น. วันที่ 1 พ.ค. นายมนัธสะวัชร์ บุญสมวัฒนวงค์ รองผู้ว่าราชการจังหวัดอำนาจเจริญ เป็นประธานเปิดงานวันแรงงานแห่งชาติและงานวันคุ้มครองผู้บริโภค ประจำปี 2559 ที่หอประชุมโรงเรียนอำนาจเจริญ โดยมีส่วนราชการ ข้าราชการในสังกัดกระทรวงแรงงาน พนักงานรัฐวิสาหกิจ และแรงงานในส่วนประกอบการต่างๆ เข้าร่วมงานกว่า 300 คน โดยมีหน่วยงานสังกัดกระทรวงแรงงาน, สำนักงานคณะกรรมการคุ้มครองผู้บริโภคประจำจังหวัดอำนาจเจริญ และหน่วยงานอื่นๆ ที่เกี่ยวข้อง บูรณาการจัดงานร่วมกัน เพื่อส่งเสริมให้ผู้ใช้แรงงานทุกภาคส่วนทั้งในระบบและนอกระบบได้แสดงถึงพลังแห่งความเป็นเอกภาพ มีความสามัคคี ปรองดองและมีการเสริมสร้างแรงงานสัมพันธ์ที่ดี ทั้งในระบบทวิภาคีและไตรภาคี ระหว่างภาครัฐ, ผู้ประกอบกิจการ และผู้ใช้แรงงาน,สำหรับกิจกรรมที่จัดขึ้นประกอบด้วย การจัดนิทรรศการและแสดงผลิตภัณฑ์ชุมชนของหน่วยงานและสถานประกอบการ โดยเน้นการสร้างความรู้เกี่ยวกับ สิทธิแรงงาน การสอดแทรกความรู้ความเข้าใจเกี่ยวกับสิทธิและหน้าที่ตามระบอบประชาธิปไตยอันมีพระมหากษัตริย์ทรงเป็นประมุข การนัดพบแรงงาน การให้คำปรึกษาด้านคุ้มครองแรงงาน ความปลอดภัย และสวัสดิการแรงงาน การส่งเสริมอาชีพ การรับสมัครผู้ประกันตนตามมาตรา 40 การรับสมัครฝึก/ทดสอบมาตรฐานฝีมือแรงงาน การขับขี่ปลอดภัย การแสดงผลิตภัณฑ์ชุมชน OTOP การแข่งขันกีฬา การประกวดร้องเพลง และทำบุญทอดผ้าป่าวันแรงงานแห่งชาติจังหวัดอำนาจเจริญ ประจำปี 2559 เป็นต้น.
เมื่อเวลา 09.00 น. วันที่ 1 พ.ค. นายมนัธสะวัชร์ บุญสมวัฒนวงค์ รองผู้ว่าราชการจังหวัดอำนาจเจริญ เป็นประธานเปิดงานวันแรงงานแห่งชาติและงานวันคุ้มครองผู้บริโภค ประจำปี 2559
วันแรงงานแห่งชาติ,มนัธสะวัชร์ บุญสมวัฒนวงค์,วันคุ้มครองผู้บริโภค,อำนาจเจริญ,นิทรรศการ,ผลิตภัณฑ์ชุมชน,ข่าว,ข่าวภูมิภาค,ไทยรัฐออนไลน์,ไทยรัฐฉบับพิมพ์,ไทยรัฐ,หนังสือพิมพ์ไทยรัฐ